QIMMATLI QOG‘OZLAR EMISSIYASI VA EMISSIYAVIY QIMMATLI QOG‘OZLAR ChIQARILIShLARINI DAVLAT RO‘YXATIDAN O‘TKAZISh QOIDALARIGA O‘ZGARTIRISh VA QO‘ShIMChALAR KIRITISh TO‘G‘RISIDA

O‘zbekiston Respublikasining “Qimmatli qog‘ozlar bozori to‘g‘risida”gi Qonuni (O‘zbekiston Respublikasi qonun hujjatlari to‘plami, 2008-y., 29-30-son, 278-modda) va O‘zbekiston Respublikasi Vazirlar Mahkamasining 1996-yil 30-martdagi 126-son qarori bilan tasdiqlangan O‘zbekiston Respublikasi Davlat mulki qo‘mitasi huzuridagi Qimmatli qog‘ozlar bozori faoliyatini muvofiqlashtirish va nazorat qilish markazi to‘g‘risidagi nizomga (O‘zbekiston Respublikasi Hukumatining qarorlari to‘plami, 1996-y., 3-son, 11-modda) muvofiq buyuraman:
 1. O‘zbekiston Respublikasi Davlat mulki qo‘mitasi huzuridagi Qimmatli qog‘ozlar bozori faoliyatini muvofiqlashtirish va nazorat qilish markazi bosh direktorining 2009-yil 16-iyuldagi 2009-40-son buyrug‘i bilan tasdiqlangan Qimmatli qog‘ozlar emissiyasi va emissiyaviy qimmatli qog‘ozlar chiqarilishlarini davlat ro‘yxatidan o‘tkazish qoidalariga (ro‘yxat raqami 2000, 2009-yil 30-avgust) (O‘zbekiston Respublikasi qonun hujjatlari to‘plami, 2009-y., 36-son, 394-modda) ilovaga muvofiq o‘zgartirish va qo‘shimchalar kiritilsin.
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 22-band quyidagi tahrirda bayon qilinsin:
 “22. Obligatsiyalar faqat tijorat banklari, shuningdek ochiq aksiyadorlik jamiyatlari tomonidan quyidagi shartlarga rioya etgan holda chiqarilishi mumkin:
 a) auditorlik tashkilotining xulosasi bilan tasdiqlangan o‘z kapitalining obligatsiyalar chiqarish to‘g‘risida qaror qabul qilingan sanadagi miqdori doirasida;
 b) oxirgi uch yil mobaynida rentabellik, to‘lovga qobiliyatlilik, moliyaviy barqarorlik va likvidlilikning auditorlik tashkiloti xulosalari bilan tasdiqlangan ijobiy ko‘rsatkichlariga ega bo‘lgan;
 v) mustaqil reyting bahosini olgan;
 g) investorlarga tegishli mablag‘larning emitentlar tomonidan to‘lanishi bo‘yicha to‘lov agentlari vazifasini bajaruvchi tijorat banklari ishtirokida;
 d) ustav kapitalini qonun hujjatlarida belgilangan eng kam miqdordan kam bo‘lmagan miqdorda shakllantirgan;
 e) kamida uch yildan beri faoliyat yuritayotgan.
 Mazkur bandning “b” kichik bandi talablari tijorat banklariga tatbiq qilinmaydi.
 Tijorat banklari — ochiq aksiyadorlik jamiyatlari tomonidan ustav bilan belgilangan bank ustav kapitali miqdori doirasida obligatsiyalar chiqarilgan taqdirda qaror qabul qilingan sanadagi auditorlik tashkilotining o‘z kapitali miqdoriga doir xulosasining mavjudligi talab qilinmaydi”.
 2. 24-band “chiqarilgan” degan so‘zdan keyin “va so‘ndirilmagan (bekor qilinmagan)” degan so‘zlar bilan to‘ldirilsin.
 3. 40-band quyidagi mazmundagi xatboshi bilan to‘ldirilsin:
 “Emitentning oxirgi yil uchun moliyaviy hisobotining auditor tomonidan tekshiruvi tugaguniga qadar emitent risolani oxirgi tugallangan yil uchun auditorlik xulosasi nusxasini ilova qilmagan holda taqdim etishga haqli”.
 4. Quyidagi mazmundagi 451-band bilan to‘ldirilsin:
 “451. Qimmatli qog‘ozlar chiqarish va (yoki) ilgari ro‘yxatdan o‘tkazilgan qimmatli qog‘ozlar chiqarilishiga o‘zgartirishlar kiritishga doir hujjatlarni tayyorlash uchun emitent investitsiya maslahatchisini jalb qilishi mumkin.
 Emitent tomonidan investitsiya maslahatchisi jalb qilingan taqdirda mazkur Qoidalarga muvofiq qimmatli qog‘ozlar chiqarilishini davlat ro‘yxatidan o‘tkazish uchun taqdim etiladigan qimmatli qog‘ozlar chiqarilishi to‘g‘risidagi qaror, risola va ilgari ro‘yxatdan o‘tkazilgan qimmatli qog‘ozlar chiqarilishiga o‘zgartirishlar matni investitsiya maslahatchisi rahbarining imzosi va asosiy muhri bilan tasdiqlanadi.
 Investitsiya maslahatchisi emitentga mazkur Qoidalarda nazarda tutilgan hujjatlarni tayyorlashga doir xizmatlar ko‘rsatadi va davlat ro‘yxatidan o‘tkazish rad etilgan taqdirda ular o‘rtasida tuzilgan shartnoma va qonun hujjatlariga muvofiq emitent oldida javobgar bo‘ladi”.
 5. 58-band quyidagi mazmundagi xatboshi bilan to‘ldirilsin:
 “Qimmatli qog‘ozlar chiqarilishining davlat ro‘yxatidan o‘tkazilishi ro‘yxatdan o‘tkazuvchi organ markaziy apparati tomonidan amalga oshirilgan emitent hujjatlari, shuningdek keyingi qimmatli qog‘ozlar chiqarilishlarining davlat ro‘yxatidan o‘tkazilishini amalga oshirish, ilgari ro‘yxatdan o‘tkazilgan qimmatli qog‘ozlar chiqarilishiga o‘zgartirishlar kiritish va ushbu emitentlar qimmatli qog‘ozlari chiqarilishlarini YaDRdan chiqarib tashlash ro‘yxatdan o‘tkazuvchi organ markaziy apparati rahbarining buyrug‘i bilan ro‘yxatdan o‘tkazuvchi organning emitent yuridik shaxs sifatida davlat ro‘yxatidan o‘tkazilgan joydagi hududiy boshqarmalariga berilishi mumkin”.
 6. 85-band quyidagi mazmundagi “d” kichik bandi bilan to‘ldirilsin:
 “d) jamiyat ustav kapitalini kamaytirish maqsadida aksiyalar umumiy soni qisqartirilganda”.
 7. Qoidalarning 1, 1a, 2, 2a va 2b-ilovalari “Muhr Sana” degan so‘zlardan keyin quyidagi mazmundagi satrlar bilan to‘ldirilsin:
 8. Qoidalarning 9 va 10-ilovalari quyidagi mazmundagi satrlar bilan to‘ldirilsin:
 9. Mazkur o‘zgartirish va qo‘shimchalar O‘zbekiston Respublikasi Davlat mulkini boshqarish davlat qo‘mitasi va O‘zbekiston Respublikasi Markaziy banki bilan kelishilgan.